CELEX: 62009CN0290
Language: sl
Date: 2009-07-27 00:00:00
Title: Zadeva C-290/09: Predlog za sprejetje predhodne odločbe, ki ga je vložilo Tribunale Amministrativo per la Sardegna (Italija) 27. julija 2009 – Telecom Italia SpA proti Regione autonoma della Sardegna

26.9.2009   
            
            
               SL
            
            
               Uradni list Evropske unije
            
            
               C 233/10
            
         Predlog za sprejetje predhodne odločbe, ki ga je vložilo Tribunale Amministrativo per la Sardegna (Italija) 27. julija 2009 – Telecom Italia SpA proti Regione autonoma della Sardegna
   (Zadeva C-290/09)
   2009/C 233/16
   Jezik postopka: italijanščina
   
      Predložitveno sodišče
   
   Tribunale Amministrativo per la Sardegna
   
      Stranki v postopku v glavni stvari
   
   
      Tožeča stranka: Telecom Italia SpA
   
      Tožena stranka: Regione autonoma della Sardegna
   
      Vprašanji za predhodno odločanje
   
   
               1.
            
            
               Ali je treba določbe Direktive 2004/18/ES o usklajevanju postopkov za oddajo javnih naročil gradenj, blaga in storitev, kot so navedene v točki 10, razlagati tako, da prepovedujejo sodelovanje v postopku javnega naročila storitev, kot so storitve dokumentiranja, širjenja in izvedbe „Skladnega sistema vizualne podobe krajev in kulturnih ustanov: Kulturna dediščina Sardinije“, ki so predmet javnega razpisa, ki ga je objavila dežela Sardinija, začasni skupini podjetij, katere član je državni organ v obliki, opisani v točki 12?
            
         
               2.
            
            
               Ali so določbe italijanske ureditve iz člena 3(22) in (19) Codice dei contratti pubblici iz zakonske uredbe št. 163/2006 (v katerem je določeno: „Pojem ‚gospodarski subjekt‘ vključuje podjetnika, dobavitelja in izvajalca storitev ali skupino oziroma konzorcij le-teh“ in „Pojmi ‚podjetnik‘, ‚dobavitelj‘ in ‚izvajalec storitev‘ označujejo fizično ali pravno osebo oziroma subjekt brez pravne osebnosti, vključno z Evropskim gospodarskim interesnim združenjem (EGIZ), ustanovljenim v smislu zakonske uredbe št. 240 z dne 23. julija 1991, ki ‚na trgu ponuja‘ izvajanje del, dobavo proizvodov, opravljanje storitev“) in iz člena 34 Codice dei contratti pubblici (v katerem so našteti subjekti, ki izpolnjujejo pogoje za sodelovanje v postopkih oddaje javnih naročil) v nasprotju z Direktivo 2004/18/ES, če se razlaga tako, da omogoča sodelovanje poklicnim izvajalcem takih dejavnosti, ne pa osebam javnega prava, ki imajo nepridobitne cilje, kot so raziskave?